# Daniïl Dúbov

Daniïl Dmítrievitx Dúbov (rus: Даниил Дмитриевич Дубов; Moscou, 18 d'abril de 1996) és un jugador d'escacs rus que té el títol de Gran Mestre des del 2011. Va obtenir la tercera norma de Gran Mestre a l'edat de 14 anys, 11 mesos, 14 dies.
A la llista d'Elo de la FIDE del novembre de 2021, hi tenia un Elo de 2714 punts, cosa que en feia el jugador número 6 (en actiu) de Rússia, i el 27è millor jugador al rànquing mundial. El seu màxim Elo va ser de 2714 punts, a la llista del juny de 2021.

## Resultats destacats en competició

Dúbov va guanyar la medalla de bronze al Campionat d'Europa Sub10 de 2006 i la medalla de plata al Campionat d'Europa Sub12 de 2008. El 2009 va guanyar el Campionat de Rússia Sub16 de ràpides i llampec.
El 2009 va guanyar el Campionat de Joves Estrelles Joves del Món - Memorial Vanya Somov a Kirishi. En el mateix any va jugar per l'equip rus que va guanyar l'or a les Olimpíades d'escacs Sub16. Dúbov també va guanyar la medalla de bronze del segon tauler. El 2011 va jugar un altre cop a l'Olimpíada d'escacs Sub16 i de nou obtingué l'or per l'equip i el bronze individual pel primer tauler. Dúbov va guanyar el Campionat de Moscou de ràpides el 2011.
El 2012, Dúbov empatà pel primer lloc amb Dmitri Andreikin i Nikita Vitiúgov en la Lliga màxima del Campionat de Rússia i classificat per la final del Campionat de Rússia on puntuà 4 de 9.
El gener de 2013, Dúbov va participar en el torneig Tata Steel B a Wijk aan Zee, on va fer 7½ punts de 13 (+4=7-2) acabant cinquè de catorze participants. A la Copa del Món de 2013 va assolir la tercera ronda i va ser eliminat per Anton Kórobov, després de fer fora a Serhí Fedortxuk i l'excampió del món de la FIDE Ruslan Ponomariov. El desembre de 2013, va jugar un matx amistós a sis partides amb Aleksei Xírov anomenat "Batalla de Generacions", i que fou guanyat pel segon.
L'abril 2015, fou segon empatat amb el primer classificat, Ian Nepómniasxi, a l'Aeroflot Open. Va guanyar la medalla de bronze al Campionat del món d'escacs ràpids de 2016 celebrat a Doha (el campió fou Serguei Kariakin).

## Referències

* ↑ «Daniil Dubov, grandmaster at fourteen». ChessBase. [Consulta: 21 novembre 2011].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 1r novembre 2021].
* ↑ Posició al rànquing mundial i evolució Elo de Daniïl Dúbov «Progressió d'Elo FIDE» (en anglès). [Consulta: 1r novembre 2021].
* 1 2 Ipatov, Alexander. «Interview with GM Daniil Dubov». Chessdom.com. [Consulta: 17 octubre 2015]. (anglès)
* ↑ «TWIC 759: Young Stars of the World». The Week in Chess. [Consulta: 9 octubre 2015]. (anglès)
* ↑ «Dubov dominates Russian Ch Higher League, shares win with Andreikin & Vitiugov». ChessVibes. [Consulta: 9 octubre 2015]. (anglès)
* ↑ «65th Russian Chess Championships 2012». The Week in Chess. [Consulta: 9 octubre 2015]. (anglès)
* ↑ «Standings of grandmaster group B». Tata Steel Chess. Arxivat de l'original el 4 de març 2016. [Consulta: 9 octubre 2015]. (anglès)
* ↑ «Battle of Generations: Shirov wins 5-1». ChessBase. [Consulta: 9 octubre 2015]. (anglès)
* ↑ Ramirez, Alejandro. «Aeroflot Final: Nepo victorious». ChessBase. [Consulta: 9 octubre 2015]. (anglès)
* ↑ Fischer, Johannes. «Sergey Karjakin is World Blitz Champion 2016». ChessBase, 30-12-2016.
* ↑ «Karjakin wins FIDE World Blitz Championship, double gold for Anna Muzychuk». Chessdom, 31-12-2016.
* ↑ McGourty, Colin. «Doha Blitz, Day 2: Karjakin ends 2016 as champ», 31-12-2016.

## Enllaços externs

* Fitxa de Daniïl Dúbov a OlimpBase «olimpbase.org». [Consulta: 21 novembre 2015].
Títols :
| Precedit per: Viswanathan Anand | Campió del món de semiràpides 2018 | Succeït per: Magnus Carlsen |